Henry Wanyoike

**Henry Wanyoike** (alizaliwa 1974) ni mwanariadha kipofu kutoka Kenya. Anashiriki katika mashindano ya Paralympics katika mbio za Marathon.

## Kazi yake
Wanyoike ni mmoja wa wanariadha wa kasi sana duniani. Alianza kukimbia akiwa mtoto na tayari alikuwa na ndoto ya kujiunga na kundi la Kenya la wanariadha, nchi ambayo inajulikana kwa kuwakuza wanariadha wengi wa masafa marefu wa kimataifa kuliko nchi nyingine yoyote.

Alitia fora katika mita 5000 na mita 10,000.

Mnamo mwaka 1995, Wanyoike alianza kuwa kipofu wakati alipata mshtuko. Alisimulia, "Nilienda kitandani nikiwa mzima, kuamka nikaamka kwa giza". Usiku huo alipoteza karibu asilimia 95 ya uwezo wake wa kuona na polepole akiupoteza wote. "Nilifikiria maisha yangu yamefikia kikomo", anasimulia.

Mamaye Grace alimchukua katika kliniki ya macho ya Kikuyu, (Hospitali ya karibu ya macho inayodhminiwa na shirika la Christian Blind Mission
International, CBMI), inayotambulika kama moja ya vituo bora zaidi vya watu walio na shida ya macho katika eneo la Afrika Mashariki.

Petra Verweyen, msimamizi wa mradi wa *Low Vision* alimsaidia kujipanga tena kimaisha na akampanga kujifunza kushona fulana.
Kwa shukrani kubwa alikubali mradi huo na kuahidi kuwasaidia vipofu wengine kujitegemea kimaisha , vile amefanya.

Baada ya kushinda Nishani ya Dhahabu  kule Sydney, Australia katika Mashindano ya Paralympic ya 2000,
Wanyoike amenunua mashine nyingi za kushona kutokana na zawadi ya fedha alizokabidhiwa na watu maarufu kama vile Arnold Schwarzenegger.
Saa hii yeye ni mwajili wa watu wengine vipofu wa Kenya na kuwafunza kufuma fulana.

## Kiongozi Wake
Mwanariadha kopofu huwa na mtu wa kumwongoza aliyefunganishwa naye mkononi.
Kiongozi hutumia kiunganishi hiki kumwashiria mwanariadha, bila kumzidi kasi, wakati wa kugeuka, kupunguza kasi na kuhepa kizuizi, iwe kiwanjani au barabarani.
Henry alipozoea kushirikiana na viongoza, alichipuka haraka kama mwanariadha kipofu wa kimataifa.

Hili lilimpatia nafasi katika kikundi cha Kenya cha kuwakilisha Kenya katika mashindano ya Sydney ya Paralympics ya 2000 katika shindano la mita 5000.

Tatizo lililoibuka ni kuwa viongozi wake hawangestahimili kasi yake.
Hata hivyo, licha ya kushinda medali ya Dhahabu katika mashindano ya Paralympics, aliweka pia rekodi mpya ya Paralympics.
Sasa hivi Wanyoike hukimbia na Kiongozi wake na rafiki taangu utoto, **Joseph Kibunja**.

## Mashindano Anayoyashiriki
Kinyume na washindani wengi ambao huboresha ujuzi wao katika shindano moja, Henry ni mmoja wa wale ambao wamejiboresha katika mashindano mengi.
Katika miaka 10 iliyopita, ameshiriki katika mashindano ya Half-Marathon, mbio za barabarani za kilomita 10, mita 5,000 na mita 1,500.
Anashikilia rekodi ya Dunia ya Marathon kwa vipofu ya 2:31:31 aliyoiweka jijini Hamburg mnamo 2005.

## Mafanikio
* Desemba 2007: Nafasi ya 8 kwa ujumla katika Singapore half-marathon (1:25:15)

* Novemba 2006: Nafasi ya 121 katika mashindano ya New York Marathon (2:40:14) - Washiriki 38,368

* Aprili 2006: Nafasi ya 5 katika mashindano ya Bonn
half-marathon (1:14:44) - washiriki 2,675

* Februari 2006: wa 6 katika mashindano ya Hong Kong
half-marathon (1:16:47) - Washiriki 9000

* Januari 2006: wa 53 kwa mashindano ya Mumbai Marathon
(2:52) - washiriki 177 pekee kati 3000 walimaliza kwa wakati (saa 5)

* Desemba 2005: Mshindi wa Singapore
half-marathon (1:16:07)

* Oktoba 2005: wa 3 kwa mashindano ya TUI half-marathon
mjini Palma, Mallorca (1:15:24)

* Septemba 2005: Mshindi katika mashindano ya half-marathon
mjini Wetzlar (01:14:41)

* Mei 2005: wa 3,kwa takribani washiriki 4500
katika mashindano ya half-marathon ya
Hannover (1:11:25)

* Aprili 2005 (24 Aprili): Rekodi mpya ya Dunia mjini
Hamburg: 2:31:31

* Aprili 2005 (17 Aprili): Rekodi mpya ya Dunia jijini
London: 2:32:51

* Septemba 2004: Nishani ya Dhahabu na rekodi mpya
ya Dunia katika mashindano ya 5,000 m (15:11.07) na 10,000 m
(31:37.25) jijini Athens

* Mei 2004: Boston, mudawa kasi zaidi katika shindano la Marathon (2:33:20)

* Februari 2004: Hong Kong, mshindi na rekodi mpya ya Dunia
ya shindano lahalf marathon (1:10:26)

* Desemba 2003: Singapore, shaba katika shindano la mbio za barabarani, akikimbia zaidi ya mita 5,000

* Oktoba 2003: Mashindano ya Panafrican, dhahabu
katika umbali wa zaidi ya mita 1500

* Agosti 2003: Canada, dhahabu katika mashindano ya mita 5,000
na 10,000

* Mei 200: Mshindi katika mashindano ya Boston Marathon
(2:49:03)

* Oktoba 2002: Mshindi wa Kombe la Boston katika mashindano ya barabarani ya Mita 5,000

* Julai 2002: Lille: dhahabu mbili na
rekodi ya Dunia ya mita 5,000 (15:17.75) na
mita 10,000 (32:34.31)

* Aprili 2002: rekodi ya Dunia na dhahabu katika mashindano ya
vipofu ya marathon ya Japan

* Januari 2002: Jijini Cairo: medali mbili za dhahabu
katika mashindano ya mita 800 na 1500, Fedha katika shindano la mita 400

* 2000: Mashindano ya Paralympics ya Sydney: Mshindi na Medali yake ya kwanza ya dhahabu katika shindano la mita
5,000 (15:46.29)

## Marejeo
## Viungo vya nje
* Tovuti ya Henry Wanyoike Foundation 
* Tovuti ya Henry4Gold 

Jamii:Waliozaliwa 1974
Jamii:Watu walio hai
Jamii:Wanariadha wa Kenya